למרות שמלתחות הינן מקום ציבורי באופיו, נטו בתי-המשפט לפרש התנהגות אינטימית במקום ציבורי ככזו ההופכת אותו למקום שחלים עליו הכללים הנכונים לרשות היחיד. המשמעות היא שלא ניתן להתקין במקום כזה מצלמות נסתרות. מנגד, ניתן להתקין במלתחות מצלמות שאינן נסתרות תוך שילוט במקום בולט וברור שהמקום מצולם לצרכי אבטחה. על המצלמות לקלוט בעדשה רק את אותם אזורים המועדים לגנבות (כגון אזור תאי אחסנה) ולא באופן גורף את כל שטח המלתחה. יש להקפיד שהשימוש בחומר שצולם יעשה אך ורק לצרכי ביטחון ולקבוע מנגנון השמדה מיידי של החומר שצולם, תוך לכל היותר 72 שעות, ככל ולא נקלטו אירועים חריגים.